Šamanizem oziroma šaman izvira iz tunguškega jezika v Sibiriji in opisuje človeka, ki je zmožen »potovati« v duhovni svet in se z njim sporazumevati. Šamani, z drugimi besedami vrači, čarovniki, čarodeji, zdravilci ali sveti, so od nekdaj del plemenskih ljudstev. Obredni zdravilci oz. šamani so ljudje znanja in določenih sposobnosti, ki niso dane vsakomur. Sposobnost je navadno že prirojena, lahko pa si jo pridobijo kasneje: ob premagovanju hude bolezni, smrti ali z učenjem pri specialistu, vendar je določena predispozicija vedno prisotna. Prirojena nagnjenost se lahko deduje po starših, lahko pa je posledica določenih znamenj ob rojstvu. Klicu se mora odzvati, sicer lahko hudo zboli. V vsakem primeru pa je bolezen (kot preizkus) neizogibna.